ད་ལོ་ལོ་ན༥༣སོན་པའི་ནུར་བྷེ་ཁུ་རེ་ནི་རེབ་འདིའི་བརྗེ་གསོར་ཁྲོད་རྒྱལ་ཁབ་འཕེལ་རྒྱས་ཨུ་ལྷན་གྱི་པུའུ་རིམ་པ་དང་པོའི་ཀྲུའུ་རེན་དང་།རྒྱལ་ཁབ་ནུས་ཁུངས་ཅུས་ཀྱི་ཅུས་ཀྲང་དུ་བསྐོས།དེ་ནི་ཉེ་བའི་ལོ་འདི་འགའི་རིང་གྲངས་ཉུང་མི་རིགས་ཀྱི་ལས་བྱེད་པ་སྲིད་གཞུང་གི་ཆེ་མཐོང་དཔལ་འབྱོར་སྡེ་ཚན་དུ་འགན་ཁུར་པའི་དཔོན་པོ་ཐོག་མར་གྱུར།དེ་དང་ཆབས་ཅིགནུར་བྷེ་ཁུ་རེ་ནི་ནུས་ཁུངས་ཞིང་ཆེན་ཆེ་གྲས་ཤིན་ཅང་ནས་ཐོན་པས།དེ་ནི་རྒྱལ་ཁབ་ཀྱི་ནུས་ཁུངས་སྲིད་ཇུས་དེ་ཀྲུང་དབྱང་གིདར་གོས་གནའ་ལམ་དཔལ་འབྱོར་རྒྱུདཀྱི་འཐབ་ཇུས་གལ་ཆེན་དང་ཟུང་འབྲེལ་དམ་ཟབ་བྱེད་རྒྱུ་ཡིན་པའི་བརྡ་རྟགས་ཡིན་ཡང་སྲིད།ནུར་བྷེ་ཁུ་རེའི་ཚབ་ཏུ་ཤིན་ཅང་སྲིད་གཞུང་གི་ལས་ཚབ་ཀྲུའུ་ཞིའི་འགན་ཁུར་མཁན་དེ་སྔའི་ཤིན་ཅང་དམངས་ཆེན་རྒྱུན་ལས་ཨུ་ལྷན་གྱི་ཀྲུའུ་རེན་ཞོར་ཁུ་ལེ་ཐུ་གྲ་ཁར་རེད།ཁོས་ཝོ་རུ་མུ་ཆི་གྲོང་ཁྱེར་གྱི་འགོ་གཙོ་དང་།ཤིན་ཅང་ཐོན་སྐྱེད་འཛུགས་བསྐྲུན་དཔུང་ཚོགས་ཀྱི་ཀྲེང་ཨུ་ཟུར་པ།རྒྱལ་ཡོངས་དམངས་ཆེན་མི་རིགས་ཨུ་ལྷན་གྱི་ཀྲུའུ་རེན་ཟུར་པ།ཤིན་ཅང་དམངས་ཆེན་རྒྱུན་ལས་ཨུ་ལྷན་གྱི་ཀྲུའུ་རེན་སོགས་ཀྱི་འགན་བཞེས་མྱོང་པས།ས་གནས་ཉམས་མྱོང་དང་ཆེ་མཐོང་མཐོང་རྒྱ་ཆེན་པོ་ལྡན།ཐེངས་འདིའི་མི་དོན་བརྗེ་གསོར་གྱིས་གྲངས་ཉུང་མི་རིགས་ཀྱི་ལས་བྱེད་པ་ཡང་རྒྱ་རིགས་ལས་བྱེད་པ་ནང་བཞིན་མི་སྤྱོད་སྲིད་ཇུས་ཤུགས་ཆེར་སྐྱེད་སྒང་ཡིན་པ་མངོན་ཡོད།རྩོམ་འགན་པ།རྟ་མགྲིན